CELEX: 32011D0080
Language: da
Date: 2011-02-04 00:00:00
Title: 2011/80/EU: Kommissionens afgørelse af 4. februar 2011 om tilladelse til markedsføring af et fiskepeptidprodukt (af Sardinops sagax ) som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (meddelt under nummer K(2011) 522)

5.2.2011   
            
            
               DA
            
            
               Den Europæiske Unions Tidende
            
            
               L 31/48
            
         KOMMISSIONENS AFGØRELSE
   af 4. februar 2011
   om tilladelse til markedsføring af et fiskepeptidprodukt (af Sardinops sagax) som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97
   (meddelt under nummer K(2011) 522)
   (Kun den engelske udgave er autentisk)
   (2011/80/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (1), særlig artikel 7, og
   ud fra følgende betragtninger:
   
               (1)
            
            
               Virksomheden Senmi Ekisu Co. Ltd. indgav den 28. april 2008 en ansøgning til de kompetente myndigheder i Finland om tilladelse til at markedsføre et fiskepeptidprodukt (af Sardinops sagax) som en ny levnedsmiddelingrediens.
            
         
               (2)
            
            
               Det kompetente finske fødevarevurderingsorgan afgav den 12. januar 2009 den første vurderingsrapport. I rapporten konkluderedes det, at fiskepeptidproduktet kunne markedsføres.
            
         
               (3)
            
            
               Kommissionen fremsendte denne første vurderingsrapport til alle medlemsstaterne den 10. marts 2009.
            
         
               (4)
            
            
               Inden for det i artikel 6, stk. 4, i forordning (EF) nr. 258/97 fastsatte tidsrum på 60 dage blev der fremsat begrundede indsigelser mod markedsføring af produktet i henhold til denne bestemmelse.
            
         
               (5)
            
            
               Den Europæiske Fødevaresikkerhedsautoritet (EFSA) blev derfor hørt den 14. august 2009.
            
         
               (6)
            
            
               Den 9. juli 2010 konkluderede EFSA (»Ekspertpanelet for Diætetiske Produkter, Ernæring og Allergier«) i den videnskabelige udtalelse om sikkerheden ved et fiskepeptidprodukt som en ny levnedsmiddelingrediens (2), at fiskepeptidproduktet var sikkert under de foreslåede betingelser for anvendelse og ved de foreslåede grænser for indtag.
            
         
               (7)
            
            
               På grundlag af den videnskabelige vurdering er det godtgjort, at fiskepeptidproduktet opfylder kriterierne i artikel 3, stk. 1, i forordning (EF) nr. 258/97.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Fiskepeptidproduktet (af Sardinops sagax), jf. bilag I, kan markedsføres i EU som en ny levnedsmiddelingrediens til de i bilag II angivne anvendelser.
   Artikel 2
   Den nye levnedsmiddelingrediens fiskepeptidprodukt (af Sardinops sagax), der godkendes ved denne afgørelse, betegnes »fiskepeptider (af Sardinops sagax)« på mærkningen af den fødevare, der indeholder den.
   Artikel 3
   Denne afgørelse er rettet til Senmi Ekisu Co., Ltd., Research & Development Department, 779-2 Noda, Hirano-Cho, Ohzu-City, Ehime 795-0021, Japan.
   
      Udfærdiget i Bruxelles, den 4. februar 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 43 af 14.2.1997, s. 1.
   
      (2)  EFSA Journal 2010; 8(7): 1684.
   
      BILAG I
      
         SPECIFIKATIONER FOR FISKEPEPTIDPRODUKTET (AF SARDINOPS SAGAX)
      
      
         Beskrivelse:
      
      Den nye levnedsmiddelingrediens er en peptidblanding, der er fremstillet ved en alkalisk proteasekatalyseret hydrolyse af muskel fra fisk (Sardinops sagax) efterfulgt af isolation af peptidfraktionen ved søjlekromatografi, koncentrering under vakuum og sprøjtetørring. Det er et gullighvidt pulver.
      
                  Specifikation for fiskepeptidprodukt (af Sardinops sagax)
               
            
                  Peptider (1)
                  
                  (kortkædede peptider, dipeptider og tripeptider med en molekylvægt på under 2 kDa.)
               
               
                  ≥ 85 g/100 g
               
            
                  Val-Tyr (dipeptid)
               
               
                  0,1 til 0,16 g/100 g
               
            
                  Aske
               
               
                  ≤ 10 g/100 g
               
            
                  Vandindhold
               
               
                  ≤ 8 g/100 g
               
            
         (1)  Kjeldahl-metoden.
   
   
      BILAG II
      
         ANVENDELSE AF FISKEPEPTIDPRODUKTET
      
      
                  Fødevaregruppe
               
               
                  Maksimumsindhold af fiskepeptidproduktet
               
            
                  Fødevarer på basis af yoghurt, yoghurtdrikke, syrnede mælkeprodukter og mælkepulver
               
               
                  0,48 g/100 g (spiseklar/drikkeklar)
               
            
                  Aromatiseret vand og drikkevarer på basis af grøntsager
               
               
                  0,3 g/100 g (drikkeklar)
               
            
                  Morgenmadscerealier
               
               
                  2 g/100 g
               
            
                  Supper, gryderetter og suppepulvere
               
               
                  0,3 g/100 g (spiseklar)